open-index/open-wikipedia-markdown huggingface dataset:
Tu-22М

[thumb|300px|1971. vai 1972. gadā ražotais Тu-22M1 [Rīgas Aviācijas muzejs|Rīgas Aviācijas muzejā.]]
thumb|300px|Tu-22M3 militāro manevru "Centrs-2019" laikā.

**Тu-22M** () ir reaktīvais virsskaņas bumbvedējs, kuru līdz 1969. gadam izveidoja Padomju Savienības Tupoļeva konstruktoru birojā un sāka izmantot 1972. gadā. Piedalījās PSRS Gaisa spēku kaujas operācijās Afganistānas kara (1979—1989) laikā.

Pēc PSRS sabrukuma šīs lidmašīnas izmantoja gan Ukrainas, gan Krievijas Federācijas Bruņotie spēki. Krievijas bruņotie spēki tās izmantoja gan Pirmajā, gan Otrajā Čečenijas karā, kā arī Krievijas—Gruzijas karā (2008) un Sīrijas pilsoņu karā 2015. gadā. Tāpat lidmašīnas izmanto raķešu uzbrukumiem Krievijas 2022. gada iebrukumā Ukrainā. 2021. gadā kaujas spējīgas bija 66 Тu-22M3 lidmašīnas.

## Ārējās saites
Ziepjkoku rinda

**Ziepjkoku rinda** () ir divdīgļlapju rinda, kurā (pēc APG III sistēmas) ietilpst 9 dzimtas, aptuveni 460 ģintis un aptuveni 5700 krūmu, koku un kāpelējošu augu sugu. Tajā ietilpst citrusaugļu ģints un citas nozīmīgas augļu sugas. Vairāk nekā puse sugu pieder ziepjkoku dzimtai (aptuveni 1600 sugas) un rūtu dzimtai (aptuveni 1800 sugu).

## Klasifikācija
Pēc APG III sistēmas ziepjkoku rindā ir klasificētas deviņas dzimtas:

* Indessumahu dzimta (*Anacardiaceae*)
* Rūgtkoku dzimta (*Simaroubaceae*)
* Rūtu dzimta (*Rutaceae*)
* Sarkankoku dzimta (*Meliaceae*)
* Ziepjkoku dzimta (*Sapindaceae*)
* *Biebersteiniaceae*
* Balzamkoku dzimta (*Burseraceae*)
* *Kirkiaceae*
* *Nitrariaceae* (iekļauj dzimtas *Peganaceae* un *Tetradiclidaceae*, kas APG II sistēmā bija izdalītas atsevišķi.)

1981. gadā publicētā Kronkvista sistēma ziepjkoku rindā klasificē šādas dzimtas:

* Indessumahu dzimta (*Anacardiaceae*)
* Rūgtkoku dzimta (*Simaroubaceae*)
* Rūtu dzimta (*Rutaceae*)
* Sarkankoku dzimta (*Meliaceae*)
* Ziepjkoku dzimta (*Sapindaceae*)
* *Staphyleaceae*
* *Melianthaceae*
* *Bretschneideraceae*
* *Akaniaceae*
* Zirgkastaņu dzimta (*Hippocastanaceae*)
* Kļavu dzimta (*Aceraceae*)
* Balzamkoku dzimta (*Burseraceae*)
* *Julianiaceae*
* *Cneoraceae*
* *Zygophyllaceae*

## Atsauces
Krimas apgabals

[thumb|Krimas apgabals [Ukrainas PSR kartē]]
**Krimas apgabals** () bija PSRS administratīva vienība, kas pastāvēja Krimā no 1945. līdz 1991. gadam. No 1945. līdz 1954. gadam tas ietilpa Krievijas PFSR sastāvā, bet no 1954. līdz 1991. gadam — Ukrainas PSR sastāvā. Apgabala administratīvais centrs bija Simferopole.

## Vēsture
Pēc Krimas tatāru deportācijas 1944. gada 18.—20. maijā, 1945. gadā tika likvidēta Krimas Autonomā Padomju Sociālistiskā Republika. 1945. gada 30. jūnijā autonomijas vietā tika izveidots Krimas apgabals.

1954. gada 19. februārī PSRS Augstākās Padomes prezidijs izdeva dekrētu par Krimas apgabala nodošanu no Krievijas PFSR uz Ukrainas PSR.

1991. gada 20. janvārī Krimas apgabalā notika referendums par Krimas APSR atjaunošanu, kas bija pirmais plebiscīts PSRS vēsturē. Par Krimas Autonomās Padomju Sociālistiskās Republikas atjaunošanu nobalsoja 1 343 855 cilvēki jeb 93,26 % no visiem balsstiesīgajiem. 1991. gada 2. februārī Ukrainas PSR Augstākā padome pieņēma likumu "Par Krimas ASR atjaunošanu Ukrainas PSR sastāvā", ar ko tika atjaunota Krimas APSR.

## Skatīt arī
* Krimas Autonomā Republika

## Ārējās saites
Krimas Autonomā Padomju Sociālistiskā Republika

[thumb|Krimas APSR karogs 1939. gadā pēc [krimas tatāru valodas pārveidošanas kirilicā]]
**Krimas Autonomā Padomju Sociālistiskā Republika** (krimas tatāru: *Qırım Muhtar Sotsialist Şuralar Cumhuriyeti*) bija autonoma republika Krimas pussalas teritorijā, kas pastāvēja no 1921. gada 18. oktobra līdz 1945. gada 30. jūnijam un no 1991. gada 12. februāra līdz 1992. gada 26. februārim.

## Vēsture
Krimas Autonomā Sociālistiskā Padomju Republika tika izveidota 1921. gada 18. oktobrī Krievijas SFPR sastāvā, vēlāk pārdēvēta par Krimas Autonomo Padomju Sociālistisko Republiku saskaņā ar 1936. gada PSRS, 1937. gada Krievijas PFSR un 1937. gada Krimas APSR konstitūcijām.

1945. gada 30. jūnijā šo autonomo republiku pārveidoja par Krimas apgabalu, kas 1954. gada 26. aprīlī tika nodota Ukrainas PSR sastāvā.

1991. gada 20. janvārī Krimas apgabalā notika referendums par Krimas APSR atjaunošanu, kas bija pirmais plebiscīts PSRS vēsturē. Par Krimas Autonomās Padomju Sociālistiskās Republikas atjaunošanu nobalsoja 1 343 855 cilvēki jeb 93,26 % no visiem balsstiesīgajiem. 1991. gada 2. februārī Ukrainas PSR Augstākā padome pieņēma likumu "Par Krimas ASR atjaunošanu Ukrainas PSR sastāvā", ar ko tika atjaunota Krimas APSR.

1992. gada 26. februārī Krimas APSR tika pārdēvēta par Krimas Republiku, bet 1994. gada 21. septembrī par Krimas Autonomo Republiku.

## Ārējās saites
Vrangeļa krievu armija

[thumb|Krievu armijas komandieris [barons Vrangelis (1920)]]
**Vrangeļa krievu armija** (), pazīstama arī kā **Krimas armija**, bija balto spēku operatīvā un stratēģiskā apvienība Krievijas dienvidu teritorijā 1920. gada aprīlī-novembrī.

Pēc tam, kad ģenerālis Pjotrs Vrangelis pieņēma virspavēlnieka amatu, 11. maijā Krimā viņš pārveidoja sakārotos Dienvidkrievijas bruņotos spēkus par Krievu armiju, kas pastāvēja līdz 1920. gada novembra balto spēku evakuācijai no Krimas.

## Literatūra
* Русская Армия генерала Врангеля. Бои на Кубани и в Северной Таврии // Под ред. С. В. Волкова. — М.: ЗАО Центрполиграф, 2003. — 943 с.
* *Гончаренко О. Г.* Белое движение. Поход от Тихого Дона до Тихого океана. — М.: Вече, 2007. — ISBN 978-5-9533-1988-1
* *Кручинин А. С., Комаровский Е. А., Трамбицкий Ю. А., Марыняк А. В., Абинякин Р. М., Цветков В. Ж.* Белое движение. Исторические портреты. — М.: АСТ, 2006. — ISBN 5-17-025887-9
* *Кушер Ю. Л.* Русская армия генерал-лейтенанта П. Н. Врангеля // Военно-исторический журнал. — 2005. — № 11. — С. 49—53
* ''Олейников А. В.'' От Белой Гвардии — к Русской Армии // Битва Гвардий

## Ārējās saites
Politiskās represijas

**Politiskās represijas** (no  — 'apspiešana') ir dažādi piespiedu pasākumi, ko valsts piemēro politisku iemeslu dēļ, proti, dzīvības vai brīvības atņemšana, ievietošana piespiedu ārstēšanai psihiatriskajās iestādēs, izraidīšana no valsts un pilsonības atņemšana, izsūtīšana trimdā, kā arī cita veida tiesību un brīvību atņemšana vai ierobežošana personām, kuras tiek uzskatītas par sociāli bīstamām valstij vai politiskajai sistēmai šķiru, sociālu, nacionālu, reliģisku vai citu iemeslu dēļ.

Politiskās represijas bieži pavada vardarbība. Ar vardarbības palīdzību likvidē politisko opozīciju gan tieši, nogalinot opozīcijas pārstāvjus, gan netieši, radot bailes un posttraumatiskā stresa sindromu.

## Skatīt arī
* Atbudžošana
* Lielais terors

## Ārējās saites
Džons Šofners

**Džons Šofners** (*John Shoffner*; dzimis ) ir ASV autosportists, pilots, investors. 2023. gadā Šofners kā kosmiskais tūrists veica kosmisko lidojumu ar kosmosa kuģi *[[Crew Dragon]]* misijā *[[Ax-2]]*.

## Bērnība un jaunība
Džons Šofners piedzima Fērbenksā, Aļaskā. Viņš uzauga Midlesboro, Kentuki štatā.
17 gadu vecumā Šofners kļuva par lidmašīnas pilotu.
1973. gadā viņš iestājās ASV Gaisa Spēku akadēmijā, bet neuzsāka studijas.

## Uzņēmējdarbība
Džona Šofnera tēvs 1971. gadā nodibināja uzņēmumu *Dura-Line* (tagad *[[Orbia]]* daļa). Džons 1973. gadā pārņēma uzņēmumu, attīstīja to tālāk un izveidoja filiāles visā pasaulē. Uzņēmums ražoja plastmasas caurules, ko izmantoja dažādiem mērķiem, tostarp optisko šķiedru kabeļu ierīkošanai. Pats Šofners izstrādāja iekšējo cauruli ar impregnētu slīdošo materiālu, kas samazina berzi starp optisko šķiedru kabeli un cauruli. Tai ir arī gofrētas un / vai rievotas sienas, kas arī palīdz samazināt berzi un izkliedēt siltumu. Šofners par šo izstrādni iesniedza patenta pieteikumu. 1997. gadā Džons Šofners atstāja uzņēmumu *Dura-Line*, kurā līdz tam bija izpilddirektors, lai pievērstos citām interesēm un investīcijām. Viņš ir investējis uzņēmumā *10x Genomics*, kas nodarbojas ar bioloģiskiem pētījumiem cīņai pret slimībām.

## Vaļasprieki
No 2015. līdz 2020. gadam Džons Šofners piedalījās dažādās autosacīkstēs Nirburgringā. Viņš nodarbojas arī ar izpletņlēkšanu, riteņbraukšanu, ūdensslēpošanu, braukšanu ar kanoe pa ūdeņiem, paraplanierismu un *BASE* lēkšanu.

Šofners kā gaisa šovu pilots ir veicis vairāk nekā 8500 lidojumu stundas lidmašīnās ar fiksētiem spārniem, no ekspluatācijas izņemtiem militārajiem gaisa kuģiem un helikopteriem. Šofneram pieder lidmašīna *Republic P-47D Thunderbolt* ar nosaukumu *Wicked Wabbit*.

## Lidojums kosmosā
2021. gada 26. janvārī uzņēmums *[[Axiom Space]]* paziņoja, ka Džons Šofners ir iekļauts kosmiskās misijas *[[Ax-1]]* dublieru apkalpē kā pilots. 25. maijā viņš tika oficiāli iekļauts *[[Ax-2]]*, kā starts bija plānots 2022. gada rudenī, pamatapkalpē, un kosmosa kuģa komandiere bija apstiprināta Pegija Vitsone. Vēlāk apkalpei pievienojās Saūda Arābijas pārstāvji Ali el Karni un Raijāna Bernāvi. Šofners bija vienīgais no apkalpes, kurš pats privāti apmaksāja lidojumu. Tika apgalvots, ka kosmiskā lidojuma cena personai bija aptuveni 55 miljoni dolāru.

Lidojumu kosmosā Džons Šofners sāka 2023. gada 21. maijā misijā *[[Ax-2]]*, esot *[[Crew Dragon]]* kosmosa kuģa *Freedom* pilotam. Starptautiskajā kosmosa stacijā (SKS) apkalpe pavadīja septiņas dienas. 31. maijā kosmosa kuģis atgriezās uz Zemes.

Kosmisko lidojumu kopsavilkums:

## Atsauces

## Ārējās saites

* John Shoffner Axiom Space 
* johnpshoffner Instagram 
* John Shoffner Twitter 
* Джон Пол Шёфнер astronaut.ru,
Pretuzbrukums

**Pretuzbrukums** ir stratēģiska militāra darbība, ko veic aizsardzības spēki pret agresora uzbrukumu, lai pārtrauktu to un atgūtu kontroli pār teritoriju. Pretuzbrukuma mērķis ir neitralizēt ienaidnieka uzbrukumu.

Pretuzbrukums tiek veikts, kad ienaidnieka karaspēks ir izsmelts un tās rezerves ir iesaistītas karadarbībā un nav spējušas pārraut aizsardzību, bet pirms ienaidniekam ir bijusi iespēja ieņemt jaunas aizsardzības pozīcijas. Dažkārt pretuzbrukumam var būt ierobežotāks operatīvā manevra raksturs, un tā mērķi var būt ierobežotāki nekā tie, kas vērsti uz stratēģisko mērķi. Saskaņā ar prūšu ģenerāļa un kara teorētiķa Karla fon Klauzevica teikto pretuzbrukums ir visefektīvākais līdzeklis, lai piespiestu uzbrucēju atteikties no uzbrukuma plāniem.

Stratēģiskās pretuzbrukuma operācijas var īstenot ne tikai uz sauszemes, bet arī jūras un gaisa spēki.

## Skatīt vēl

* Pretuzbrukums Hersonas apgabalā (2022)
* Ukrainas pretuzbrukums (2023)

## Ārējās saites
Pāces pilskalns

**Pāces pilskalns** atrodas Kurzemē, Talsu novada Dundagas pagasta Pācē, mūsdienās tas veido Pāces dzirnavezera salu. Valsts nozīmes kultūras piemineklis.

Pilskalnam ir neregulāras formas plakums, kura izmērs ir aptuveni 50 x 25—40 metri. Iesākumā tas atradies pie apmēram 5 metrus augstas Pāces upes krasta kraujas. Pilskalna datējums — vēlais dzelzs laikmets. Pilskalnu aprakstījis Kārlis fon Lēviss of Menārs, kā arī Ernests Brastiņš, kura laikā pilskalns jau bija sala. Pāces dzirnavezera ziemeļu krastā atrodas Pāces Elku kalns.


Attēls:Paces pilskalns6.jpg|Pāces pilskalna un apkārtnes 3D modelis


## Ārējās saites

* Pāces pilskalns portālā https://www.latvijas-pilskalni.lv/
* www.senvietas.lv
Korejas Tautas armija

**Korejas Tautas armija** (korejiešu: 조선인민군) ir Korejas Tautas Demokrātiskās Republikas bruņotie spēki.

Lielākā daļa karaspēka atrodas Demilitarizētajā zonā pie Dienvidkorejas robežas. Tā kā kopš Korejas kara beigām 1953. gadā valstī ir spēkā pagaidu pamiers, bruņotie spēki ir pastāvīgā gatavībā. Ziemeļkoreja ir viena no vadošajām valstīm pasaulē pēc militārā personāla lieluma.

2024. gada decembrī Ukrainas bruņotie spēki pirmo reizi sagūstīja Ziemeļkorejas karavīru, kas cīnījās Krievijas pusē. 

## Kodolprogramma
KTDR esot sākusi izstrādāt kodolieročus 20. gadsimta 90. gadu sākumā.

2016. gada 9. septembrī Ziemeļkoreja veica savu piekto kodolizmēģinājumu. Ziemeļkorejas līderis Kims Čonins pieprasīja izbeigt ikgadējās mācības, ko Seula un Vašingtona rīko pie KTDR krastiem, un likvidēt ASV militāro bāzi Dienvidkorejā.

## Ārējās saites

## Atsauces
Puiškalna pilskalns

**Puiškalna pilskalns** jeb **Puiša kalns**, arī **Puiškalns**, atrodas Kurzemē, Talsu novada Dundagas pagasta austrumos, pie Mazupes ietekas Pilsupā (Kaļķupē), dabas lieguma "Kaļķupes ieleja" teritorijā. Valsts nozīmes kultūras piemineklis.

Tas ir apmēram 20 metrus augsts paugurs, plakuma izmērs — aptuveni 80 x 30 metri. Pilskalna datējums — vēlais dzelzs laikmets. 1809. gada ceļojuma piezīmēs to aprakstījis Ulrihs fon Šlipenbahs. Šajā laikā pilskalnā atradies vidēji liels akmens, pie kura vietējie iedzīvotāji esot upurējuši. Frīdrihs Krūze 1842. gada darbā *Necrolivonica* ievietojis akmens tēla zīmējumu ar paskaidrojumu, ka tas ir "Puiškalna akmens tēls". Tolaik tas atradies Dundagas pils ieroču istabā. 1866. gadā akmens tēlu aprakstījis arī Jūliuss Dērings. Pilskalnu aprakstījis arī Ernests Brastiņš. Tiek lēsts, ka pilskalns vispirms ticis apdzīvots, bet tad kļuvis par kulta vietu.
Attēls:Puisa kalns3.jpg|Pilskalna 3D modelis


## Ārējās saites

* Puiša kalns portālā https://www.latvijas-pilskalni.lv/
Anonīms

thumb|Attēls, ar ko bieži ilustrē anonīmu
**Anonīms** (no grieķu ἀνώνυμος — bez vārda, nezināms) ir autors, kurš slēpis savu vārdu. 

Anonimitāte var mazināt atbildību par veiktajām darbībām un novērst ietekmi uz reputāciju, tā ļauj cilvēkiem pārvarēt apmulsumu, paust savu viedokli vai aprakstīt savas emocijas.

## Ārējās saites
Tavlas de Daimjelas nacionālais parks

{
  "type": "ExternalData",
  "service": "geoshape",
  "ids": "Q1520216"
}

**Tavlas de Daimjelas nacionālais parks** () ir 1973. gadā izveidots nacionālais parks Spānijas vidienē, Sjudadrealas provincē.

Nacionālais parks izveidots Gvadjanas upes mitrāja aizsardzībai. Šeit mīt 13 rāpuļu sugas. Nozīmīga ūdensputnu ligzdošanas, migrācijas un ziemošanas vieta. Šeit uzturas īpaši daudz pelēko pīļu un lielgalvju. Parku apdraud ūdens patēriņš lauksaimniecības vajadzībām apkārtējās teritorijās.

## Galerija

Campo de carrizo en las Tablas de Daimiel.tif
Daimiel I.jpg
Embarcadero en la Tablas de Daimiel.jpg
Parque nacional de las Tablas de Daimiel 17.jpg


## Ārējās saites
*
Dāvida pils

**Dāvida pils** ir pilskalns, kas atrodas Kurzemē, Talsu novada Dundagas pagastā uz ziemeļaustrumiem no Šlīteres, 30 metrus augsto Šlīteres Zilo kalnu kraujas malā, Slīteres nacionālā parka teritorijā. Reģiona nozīmes kultūras piemineklis. Pilskalns atrodas nacionālā parka rezervāta zonā, tūristiem nav pieejams.

Pilskalna rietumu un austrumu pusi norobežo stāvas sāngravas. Trīstūrveidīgā plakuma izmērs — 75 x 45 metri. Pilskalna datējums — viduslaiki/jaunie laiki. Par pilskalnu pierakstītas teikas. Pie Dāvida pils — ap 7 metrus augsts un 50 metrus plats smilšakmens atsegums.

Pie Dāvida pils bijusi Dāvida ala, kuras ieeja jau 19. gadsimtā aizbrukusi.

## Atsauces

## Ārējās saites

* Dāvida pils portālā https://www.latvijas-pilskalni.lv/
Krievu Atbrīvošanas armija

[thumb|Ģenerālis [Andrejs Vlasovs|Vlasovs pārbauda ROA karavīrus]]
**Krievu Atbrīvošanas armija** (; ), pazīstama arī kā **ROA**, bija pretpadomju militārā vienība, kas Otrā pasaules kara laikā cīnījās Trešā reiha pusē. ROA formāli bija Krievijas Tautu atbrīvošanas komitejas bruņotie spēki ģenerāļa Andreja Vlasova vadībā, kurš nonāca vācu gūstā 1942. gadā un pārgāja to pusē, tāpēc šīs armijas karavīrus sauc par **Vlasova armiju** (*Власовская армия*) vai **Vlasoviešiem** (*Власовская армия*).

To veidoja galvenokārt brīvprātīgie no padomju pārbēdzējiem, karagūstekņiem un baltās emigrācijas dalībniekiem. 1945. gada sākumā tajā bija aptuveni 200 000 karavīru. Visa perioda laikā ROA emblēmu nēsāja aptuveni 800 000 karavīru, lai gan ne visus no viņiem ROA vadība bija atzinusi.

Tā piedalījās nelielās militārās operācijās pret Sarkano armiju. 1945. gada maijā ROA 1. divīzija atbalstīja pretvācu sacelšanos Čehoslovākijā un atbrīvoja Prāgu. Lielākā daļa ROA karavīru padevās Rietumu sabiedroto spēkiem, tika internēti un lielākoties nodoti PSRS. Vlasovs un viņa tuvākie līdzgaitnieki tika tiesāti un 1946. gadā sodīti ar nāvi.

## Darbība Padomju Savienības teritorijā
ROA aktīvi darbojās, lai piesaistītu padomju karagūstekņus, solot viņiem atbrīvošanos no Staļina represijām un demokrātiskas Krievijas atjaunošanu. ROA daļas un ar to saistītās vienības piedalījās soda ekspedīcijās pret partizāniem Baltkrievijā, Ukrainā un Krievijā, kā arī apspieda sacelšanās okupētajās teritorijās.

ROA lielākoties netika izmantota lielās frontes cīņās līdz pat 1945. gadam.

## Dienesta pakāpes

## Atsauces

## Ārējās saites
Rīgas farmaceitiskā fabrika

**AS Rīgas farmaceitiskā fabrika** (zīmols *RFF*) ir Latvijas farmācijas uzņēmums. Tā ir Baltijā lielākais galēnisko preparātu, veselīgo preparātu un augu valsts ārstniecības līdzekļu un tēju ražotājs. Šādi ārstniecības līdzekļi, kuru receptūrā ietilpst ārstniecības augu drogas vai to pārstrādes rezultātā iegūtas vielas, veido ap 80% no kopējās fabrikas produkcijas.

Sortimentu veido vairāk kā 100 produktu nosaukumi, ieskaitot tinktūras, pilienus, ekstraktus, sīrupus, spirta un eļļas šķīdumus, ziedes, augu valsts ārstniecības līdzekļus un to maisījumus. Uzņemums ražo augstas kvalitātes produktus saskaņā ar Labas ražošanas prakses (*GMP*) standartiem.

## Vēsture
Rīgas farmaceitiskā fabrika tika dibināta 1950. gadā, savu darbību sākot kā zāļu līdzekļu fasēšanas iecirknis. 1957. gadā uzņēmums ieguva farmaceitiskās fabrikas statusu. 1963. gadā Rīgas farmaceitiskā fabrika tika pārcelta uz telpām Duntes ielā (tagad Ozolu iela), kur tā atrodas arī šodien. 1966. gadā tika atvērts "Acu pilienu" ražošanas iecirknis Stirnu ielā. Acu pilienus gatavoja rūpnieciski, ar tiem tika apgādāta visa Latvija. 1979. gadā apvienoja acu pilienu ražotni un drogu fasēšanu, tika izveidots "Drogu un acu pilienu" iecirknis Pērnavas ielā.

1997. gadā Valsts Rīgas farmaceitiskā fabrika tika nodota privatizācijai. Pēc privatizācijas Drogu iecirknis no Pērnavas ielas tika pārcelts uz Ozolu ielu. Pašlaik Rīgas farmaceitiskā fabrika ražo vairāk kā 100 nosaukumu medikamentus — galēniskos preparātus, mīkstās zāļu formas, ārstniecības augu drogu fasējumus, tāpat arī arī uztura bagātinātājus. Apmēram 10% produkcijas tiek eksportēts uz Igauniju.

## Atsauces
KF Egnatia

**KF Egnatia** ir Albānijas futbola klubs no Rogožines. Pašlaik spēlē Albānijas Superlīgā. Klubs ir dibināts 1934. gadā. Tā lielākais panākums ir uzvara Albānijas kausā 2023. gadā. Pirmo reizi Albānijas augstākajā līgā spēlēja 2004.—2005. gada sezonā, bet jau pēc debijas sezonas komanda bija spiesta to atstāt. Augstākajā līmenī atgriezās 2021. gadā. 2022.—2023. gada sezonā izcīnīja trešo vietu.

2023. gadā klubu pārstāvēja Latvijas futbolists Eduards Emsis.

## Sasniegumi
* **[[Albānijas kauss futbolā|Albānijas kauss]]**
** Kausa ieguvēji (2): 2022–23, 2023–24
* **Albānijas Pirmā divīzija**
** Uzvarētāji (2): 2002–03, 2020–21

## Atsauces

## Ārējās saites
Detektīvs (profesija)

[thumb|Policijas detektīvi izmeklē slepkavību [Oklahomasitija|Oklahomasitijā, Oklahomā, ASV]]
**Detektīvs** (, no  — 'atklāšana') ir izmeklētājs, parasti tiesībsargājošas iestādes darbinieks. Viņi ievāc informāciju noziegumu atklāšanai, runājot ar lieciniekiem un informatoriem, vācot lietiskos pierādījumus vai meklējot ierakstus datubāzēs. Tā rezultātā viņi var arestēt noziedzniekus un nodot viņus tiesāšanai. Detektīvs var strādāt policijā vai privāti.

Daudzās lielās policijas detektīvu aģentūrās detektīvi specializējas konkrēta veida noziegumu izmeklēšanā, piemēram, slepkavību, laupīšanu, automašīnu zādzību, pazudušu cilvēku, nepilngadīgo noziegumu, narkotiku, datornoziegumu, vardarbības ģimenē, utml. noziegumu izmeklēšanā.

Privātdetektīvs ir privāts detektīvs, kas veic konsultācijas, izmeklēšanas un meklēšanas darbības, kā arī ar likumīgiem līdzekļiem iegūtos pierādījumus iesniedz tiesībsargājošajām iestādēm.

## Vēsture
Pirms 19. gadsimta bija tikai daži pašvaldību policijas dienesti, lai gan pirmais tika izveidots Parīzē jau 1667. gadā. Tā kā policijas darbu no norīkotiem cilvēkiem ar brīvprātīgo palīdzību sāka veikt profesionāļi, ideja par specializētiem detektīviem neradās uzreiz. Pirmo privāto detektīvu aģentūru Parīzē 1833. gadā nodibināja Ežēns Fransuā Vidoks, kurš pats bija bijis noziedznieks. Anglijā policijas detektīvdarbību aizsāka *Bow Street Runners* virsnieki un vēlāk Metropolitēna policijas dienests Londonā. Pirmā policijas detektīvu vienība ASV tika izveidota 1846. gadā Bostonā.

## Populārajā kultūrā
Detektīva darbs tiek romantizēts literatūras un kino detektīvžanrā, kurā detektīva personība daudzos gadījumos ir stāsta centrālais tēls. Sižeta pamatā parasti ir cīņa pret noziedzību. Noziegumu izmeklējoša detektīva tēls ir radīts daudzu literāro darbu, filmu un seriālu tēlos. Populārākie no tiem ir Šerloks Holmss, Erkils Puaro, komisārs Megrē un daudzi citi.

## Skatīt arī
* Detektīvs (žanrs)

## Atsauces

## Ārējās saites
Lēdmanes iela (Lielvārde)

**Lēdmanes iela** ir iela Lielvārdē, Ogres novadā. Tā sākas krustojumā ar Laimdotas iela un beidzas pie Svētiņiem. Lēdmanes iela ir daļa no autoceļa V971 (Lielvārde—Rozītes)

Iela nosaukta apdzīvotas vietas Lēdmanes vārdā.

## Ielu savienojumi
Lēdmanes iela ir savienota ar šādām ielām:
* Laimdotas iela
* Ozolleju iela

## Skatīt arī
* Lielvārde
* Lielvārdes ielu uzskaitījums
Andreja Pumpura iela (Lielvārde)

**Andreja Pumpura iela** ir iela Lielvārdē, Ogres novadā. Tā sākas krustojumā ar Rembates iela un beidzas pie Lielvārdes pilsētas ziemeļrietumu robežas. 

Iela nosaukta rakstnieka, eposa Lāčplēsis autora Andreja Pumpura vārdā.

## Ielu savienojumi
Andreja Pumpura iela ir savienota ar šādām ielām:
* Rembates iela
* Lauku iela
* Lakstīgalu iela
* Līču iela
* Liepziedu iela
* Ozolu iela
* Zaļā iela
* Mednieku iela
* Zvaigžņu iela

## Skatīt arī
* Lielvārde
* Lielvārdes ielu uzskaitījums
Andreja Pumpura iela

**Andreja Pumpura iela** var būt:

* iela valstspilsētās:
** Andreja Pumpura iela — iela Rīgā;
** Andreja Pumpura iela — iela Daugavpilī;
** Andreja Pumpura iela — iela Jēkabpilī;
** Andreja Pumpura iela — iela Liepājā;
** Andreja Pumpura iela — iela Ogrē;
** A. Pumpura iela — iela Rēzeknē;
** A. Pumpura iela — iela Ventspilī.

* iela novadu pilsētās:
** Andreja Pumpura iela — iela Ķekavas novada Baldonē;
** Andreja Pumpura iela — iela Cēsu novada Cēsīs;
** A. Pumpura iela — iela Jaunjelgavā;
** Andreja Pumpura iela — iela Ogres novada Lielvārdē;
** A. Pumpura iela — iela Līvānos;
** Andreja Pumpura iela — iela Siguldas novada Siguldā;
** Andreja Pumpura iela — iela Talsu novada Talsos.

* iela novadu apdzīvotās vietās:
** Andreja Pumpura iela — iela Aizkraukles novada Skrīveru pagasta Skrīveros.

## Skatīt arī
* Pumpura iela
* Pumpuru iela
Kostigu vecticībnieku lūgšanu nams

**Kostigu (Kostigovas) vecticībnieku lūgšanu nams** ir vecticībnieku dievnams, kas atrodas Preiļu novada Silajāņu pagasta Kostigu ciemā.

Vecticībnieku draudze Krivānos nodibinājās 19. gadsimta septiņdesmitajos gados. Mūsdienu lūgšanu nams tika uzcelts 1921. gadā.

## Ārējās saites
Supervaroņu filma

[thumbnail|200px|Amerikāņu aktieris [Kristofers Rīvs ieguva pasaules slavu, attēlojot supervaroni Supermenu uz lielā ekrāna]]
[thumbnail|200px|Reklāmas plakāts 1941. gada daudzsēriju filmai ''[Adventures of Captain Marvel*]]
*'Supervaroņu filma*' ir [[kinofilma|filma]], kas koncentrējas uz [[supervaronis|supervaroņiem]] un viņu darbībām. Supervaroņi ir personas, kurām piemīt pārcilvēciskas spējas, ko tās izmanto cilvēces aizsargāšanai. Šajās filmās parasti ir ietverti [[asa sižeta filma|asa sižeta]], [[piedzīvojumu filma|piedzīvojumu]], [[fantāzijas filma|fantāzijas]] vai [[zinātniskās fantastikas filma|zinātniskās fantastikas]] elementi. Pirmā filma par konkrētu varoni pārsvarā koncentrējas uz varoņa [[izcelsmes stāsts|izcelsmes stāstu]]. Tāpat pirmā filma arī bieži iepazīstina ar varoņa ienaidnieku ([[superļandaris|superļaundari]]).

Supervaroņu filmas lielākoties ir balstītas uz [[supervaroņu komkss|supervaroņu komiksiem]]. Turpretim tādas filmas kā *Ultraman*, *Kamen Rider* un *Super Sentai* franšīzes, *RoboCop* filmu cikls, *Meteor Man*, *Unbreakable* filmu cikls, "[[Henkoks (filma)|Henkoks]]", "[[Tumsas cilvēks]]" (*Darkman*) un *Lo chiamavano Jeeg Robot* izveidotas bez komiksu pirmavota. Kamēr 2011. gada filmas "[[Zaļais sirsenis]]" pamatā galvenokārt oriģinālais radio seriāls un tā 1960. gadu televīzijas adaptācija, gan *Underdog*, gan "[[Detektīvmeitenes (filma)|Detektīvmeitenes]]" (*The Powerpuff Girls*) balstītas uz animācijas televīzijas seriāliem. [[Anime]] supervaroņu filmas balstītas uz [[manga]] un televīzijas seriāliem.

Ienesīgākās supervaroņu filmu franšīzes (saskaņā ar kases ieņēmumiem) kopš 1967. gada ir *Tsuburaya Productions* *Ultra Series*, *Toei Company* *Kamen Rider* un *Super Sentai*, *New Line Cinema* "[[Asmens (filmu cikls)|Asmens]]" (*Blade*), *20th Century Fox* "[[X-cilvēki (filmu cikls)|X-cilvēki]]", *Sony Pictures* [[Zirnekļcilvēks (filmu cikls)#Sema Reimija triloģija|"Zirnekļcilvēka" triloģija]] (režisors [[Sems Reimi]]) un [[Zirnekļcilvēks (filmu cikls)#Marka Veba filmu cikls|"Apbrīnojamā zirnekļcilvēka" duoloģija]] (režisors [[Marks Vebs]]), *Pixar* "[[Lieliskie (filmu cikls)|Lieliskie]]", [[Kristofers Nolans|Kristofera Nolana]] [[Betmens (filmu cikls)|"Tumšā bruņinieka" triloģija]], *Marvel Cinematic Universe* (MCU) un *DC Extended Universe* (DCEU). Supervaroņu filma pati par sevi kļuvusi par populāru filmu žanru, kur tikai *Marvel'' filmas vien nopelnījušas vairāk nekā 28 miljardus ASV dolāru.

## Atsauces
Fuente de Pjedras ezers

{
  "type": "ExternalData",
  "service": "geoshape",
  "ids": "Q5507199"
}


**Fuente de Pjedras ezers** () ir sekls sālsezers Spānijas dienvidos, Andalūzijas Malagas provincē. 1983. gadā Fuente de Pjedras ezers tika iekļauts Rāmsaras konvencijas aizsargājamo vietu sarakstā, bet 1984. gadā kļuva par rezervātu. Ezers īpaši liela sārtā flaminga (*Phoenicopterus roseus*) populācija. 2013. gada aprīļa karstuma viļņa rezultātā ezers pilnībā izžuva. 

## Galerija

Lagoon_of_Fuente_de_Piedra_08.jpg
Flamencos_Fuente_de_Piedra.jpg|Sārtie flamingi
Flamencos_en_la_laguna.jpg
Fuente_de_Piedra_Lagoon_dry_(cropped1).jpg|Ezers 2013.  gadā


## Ārējās saites
Informatīvais karš

[thumb|Birojs, ko [Krievijas interneta brigādes izmantoja iebrukuma laikā Ukrainā]]
**Informatīvais karš** (angļu: *information warfare*) ir koncepcija, kas ietver informācijas un komunikāciju tehnoloģiju izmantošanu, lai iegūtu konkurences priekšrocības pār pretinieku. Informatīvais karš ir manipulēšana ar informāciju, kurai uzticas mērķis, lai tas pieņemtu lēmumus pretēji savām interesēm. 

Informatīvais karš var ietvert taktiskās informācijas vākšanu, savas informācijas ticamības nodrošināšanu, propagandas vai dezinformācijas izplatīšanu, lai demoralizētu vai manipulētu ar pretinieku un sabiedrību. Tas ir cieši saistīts ar psiholoģisko karu.

Saskaņā ar NATO formulējumu "Informatīvais karš ir operācija, kas tiek veikta, lai gūtu informatīvu pārsvaru pār pretinieku".

## Piemēri

### Krievijas—Ukrainas karš
2022. gadā Ukrainas bruņotie spēki ir izmantojuši Krievijas komunikāciju sistēmu nepilnības, ļaujot tiem pieslēgties Ukrainas tīkliem, izveidot savienojumu un nodrošināt komunikāciju. Turklāt UBS noklausās un pārtrauc komunikāciju svarīgā sarunas posmā.

Lai gūtu atbalstu pirms iebrukuma Ukrainā, Krievija uzturēja naratīvu, ka Ukrainas valdība veic vardarbību pret saviem krievvalodīgajiem iedzīvotājiem. Publicējot lielu daudzumu dezinformācijas internetā, šis alternatīvais naratīvs tika pārņemts meklēšanas rezultātos, piemēram, ''Google News''.

### Krievijas iejaukšanās ārvalstu vēlēšanās
Krievijas iejaukšanās ārvalstu vēlēšanās, jo īpaši Krievijas iejaukšanās 2016. gada ASV prezidenta vēlēšanās, tiek dēvēta par informatīvo karu.

## Skatīt vēl

* Viltus ziņas
* Dezinformācija
* Propaganda
* Krievijas propaganda

## Atsauces

## Ārējās saites
The CW

***The CW*** ir ASV angļu valodas televīzijas tīkls, kas pieder *[[Paramount Global]]*, *[[Warner Bros. Discovery]]* un *[[Nexstar Media Group]]*. To izveidoja 2006. gada 18. septembrī, aizstājot divus līdzšinējos televīzijas tīklus UPN un *[[The WB]]*.

## Atsauces

## Ārējās saites
*
Fuji Television

***Fuji Television*** ir Japānas televīzijas tīkls, kura galvenā mītne atrodas Odaibā, Minato, Tokijā. To dibināja 1957. gada 18. novembrī. Tā ir viena no piecām privātajām raidorganizācijām, kas atrodas Tokijā.

## Atsauces

## Ārējās saites
*
Viljafafilas ezeri

{
  "type": "ExternalData",
  "service": "geoshape",
  "ids": "Q3385206"
}


**Viljafafilas ezeri** () ir divu sālszeru grupa Spānijas ziemeļrietumos, Kastīlijas un Leonas Samoras provincē. Ap ezeriem izveidota aizsargājama dabas teritorija. 1989. gadā Viljafafilas ezeri tika iekļauti Rāmsaras konvencijas aizsargājamo vietu sarakstā. Tā ir ievērojama putnu ziemošanas vieta, sezonā šeit uzturas vidēji 32 000 putnu. 

## Galerija

Lagunas de Villafáfila en primavera.jpg
Lagunas de Villafáfila, detalle laguna (cropped).jpg
Lagunas Villafafila 2.jpg
Villafafila View of lagun04.jpg


## Ārējās saites
Suntažu pareizticīgo baznīca

**Suntažu pareizticīgo baznīca** bija 1909. gadā iesvētīts Latvijas Pareizticīgās Baznīcas dievnams, kura drupas mūsdienās atrodas Ogres novada Suntažu pagasta Suntažos.

Pareizticīgo draudze Suntažos nodibinājās 1847. gadā līdz ar Vidzemes zemnieku pāriešanu pareizticībā. Pirmā baznīcas ēka tika iesvētīta 1864. gadā. Tika nodibināta arī draudzes skola un kapsēta. Kādu laiku šajā skolā par skolotāju strādāja Augustīns Pētersons. Tā kā draudze bija pietiekami bagāta (tajā bija ap 2000 locekļu), 1909. gadā tika uzcelta lielāka baznīca. Kopš Otrā pasaules kara baznīca nedarbojas, un mūsdienās saglabājušās tās drupas.

## Ārējās saites
Kalvis Torgāns

**Kalvis Torgāns** (dzimis  Valkā, miris  Rīgā) bija latviešu jurists, Latvijas Universitātes Juridiskās fakultātes profesors, Latvijas Republikas Augstākās tiesas Civillietu departamenta senators (2008–2014), Latvijas Zinātņu akadēmijas akadēmiķis (1997).

## Dzīvesgājums
Dzimis 1939. gadā Valkā jurista Ernesta Torgāna ģimenē. Mācījās Bauskas vidusskolā. Studēja LVU Ekonomikas un juridiskās fakultātes Tiesību zinātņu nodaļā (1957—1962).
1962. gadā sāka strādāt LVU Civiltiesību un civilprocesa katedrā par asistentu, tad par vecāko pasniedzēju, docentu. 1985. gadā pēc juridisko zinātņu doktora disertācijas aizstāvēšanas viņu ievēlēja par profesoru. No 1991. līdz 2005. gadam Torgāns bija Civiltiesisko zinātņu katedras vadītājs.
Atkārtoti bija LU Juridiskās fakultātes dekāns (1976—1979; 1997—1998).

Miris 2021. gadā.

Latvijas Valsts prezidents Egils Levits teicis:

## Apbalvojumi
* Triju Zvaigžņu ordenis, 3. šķira (2009) 
* LU gada balva zinātnē par zinātniskās skolas izveidi civiltiesībās (2011) 
* LR Augstākās tiesas Temīdas balva nominācijā “Gada cilvēks 2013”
* Latvijas Zinātņu akadēmijas Lielā medaļa par modernas civiltiesību skolas iedibināšanu tiesību zinātnē Latvijā un nozīmīgu ieguldījumu teorētisko atziņu ieviešanā praksē (2018)

## Atsauces

## Ārējās saites
* Kalvis Torgāns
Umijas-Grobes plūdmaiņas komplekss

**Umijas-Grobes plūdmaiņas komplekss** () ir piekrastes mitrājs Spānijas ziemeļrietumos, Galisijas Pontevedras provincē Arousas līcī. Teritorija sastāv no plūdmaiņām pakļautas piekrastes zonas, saldūdens lagūnas un krasta zonas. Teritorija ir svarīga putnu ziemošanas vieta. Sezonas laikā šeit uzturas vairāk nekā 10 000 īpatņu. 1989. gadā Umijas-Grobes plūdmaiņas komplekss tika iekļauts Rāmsaras konvencijas aizsargājamo vietu sarakstā.

## Ārējās saites
*Ramsar Sites Information Service
Ņujorkas pilsētas tehnoloģiju koledža

thumb|Koledža ēka
**Ņujorkas pilsētas tehnoloģiju koledža** (angļu: *New York City College of Technology*) ir valsts koledža Ņujorkā, ASV, kas tika dibināta 1946. gadā.

Koledžā ir vairāk nekā 17 000 studentu, 66 bakalaura, asociēto un specializēto sertifikātu programmās, tostarp vairākās inženierzinātņu tehnoloģiju jomās, kā arī arhitektūras, celtniecības, māszinību, izklaides tehnoloģiju, zobu higiēnas, redzes aprūpes tehnoloģiju un juristu palīgdarbinieku apmācības. Tiek piedāvāta arī tālākizglītība bez diploma, un katru gadu tajā piedalās aptuveni 14 000 studentu.

## Ievērojami absolventi

* Ēriks Adamss — Ņujorkas pilsētas mērs.

## Atsauces

## Ārējās saites
Garuda Indonesia

***Garuda Indonesia*** ir Indonēzijas nacionālā lidsabiedrība.

Dibināta 1947. gadā kā ***KLM Interinsulair Bedrijf*** un 2023. gadā 60,54 % no uzņēmuma piederēja Indonēzijas valdībai, bet 28,27 % konglomerātam — *CT Corp*. *Garuda Indonesia* ir vienīgā Indonēzijas lidsabiedrība, kas veic lidojumus Eiropas gaisa telpā. Lidsabiedrības struktūrvienība *[[Citilink]]* ir zemo cenu aviokompānija.

Bez vietējiem reisiem 2023. gadā *Garuda Indonesia* veica lidojumus uz 9 valstīm (tās ir Austrālija, Dienvidkoreja, Japāna, Ķīna, Malaizija, Nīderlande, Saūda Arābija, Singapūra, Taizeme). Līdz 2000. gadu sākumam lidojumu ģeogrāfija bija krietni plašāka.

## Ārējās saites

* ''Garuda Indonesia'' portālā flightconnections.com
*
Lion Air

***Lion Air*** ir 1999. gadā dibināta Indonēzijas zemo cenu lidsabiedrība un Indonēzijas tirgus līderis pārvadāto paaažieru ziņā. 

Lion Air ir otra lielākā (aiz Malaizijas *[[AirAsia]]*) zemo cenu lidsabiedrība Dienvidaustrumāzijā. Tā pieder privātai Indonēzijas holdingkompānijai *Lion Air Group*. Sabiedrības galvenā mītne atrodas Indonēzijas galvaspilsētā Džakartā.

Bez vietējiem reisiem 2023. gadā *Lion Air* veica lidojumus uz 5 valstīm (tās ir Dienvidkoreja, Filipīnas, Ķīna, Palau, Vjetnama).

## Ārējās saites
*
Suntažu katoļu baznīca

**Suntažu Vissvētās Trīsvienības Romas katoļu baznīca** ir 2009. gadā konsekrēts Romas Katoļu baznīcas dievnams, kas atrodas Ogres novada Suntažu pagasta Suntažos. Baznīcas celtniecība sākta 1996. gadā. Baznīca iesvētīta, klātesot kardinālam Jānim Pujātam. Baznīcas zvans pārvests no Ilūkstes.

## Ārējās saites
Ādams Bessa

**Ādams Bessa** (; dzimis  Grasā, Francijā) ir tunisiešu izcelsmes Francijas aktieris, pazīstams ar lomām Francijas un Holivudas filmās.

Atveidojis lomas filmās *[[Les Bienheureux]]* (2017), *[[Mosul (filma)|Mosul]]* (2019), *[[Extraction]]* (2020) un *[[Amazon Prime Video]]* seriālā *[[Hanna (seriāls)|Hanna]]*. Par lomu filmā *[[Harka]]* (2022) saņēmis *Un Certain Regard* balvu 2022. gada Kannu kinofestivālā.

## Filmogrāfija

## Ārējās saites
Tunisieši

thumb|Tunisijas pilsoņi pasaulē
**Tunisieši** (arābu: تونسيون) ir Tunisijas Republikas pilsoņi, tie galvenokārt ir arābi (98 %), eiropieši (1%), berberi un Subsahāras migranti (1%). Kopējais skaits aptuveni 15,2 miljoni cilvēku, no tiem 12,4 miljoni (2022) dzīvo Tunisijā.

Tunisieši vairumā runā tunisiešu arābu valodas dialektā. Ārpus Tunisijas ir izveidojusies tunisiešu diaspora Rietumeiropā, jo īpaši Francijā, Itālijā un Vācijā, kā arī ASV.

## Ārējās saites
Mario (franšīze)

[thumb|[Mario emblēma]]
***Mario*** () ir Japānas multimediju franšīze, ko izveidoja japāņu spēļu dizainers Sigeru Mijamoto datorspēļu uzņēmumam *[[Nintendo]]*, kas veido un izplata šo produkciju. Franšīzes galvenais tēls ir itāļu santehniķis Mario. Sākotnēji tā bija videospēļu franšīze, bet ar laiku izvērsās citās mediju formās, tostarp televīzijas seriālos, komiksos, 1993. gada spēlfilmā, 2023. gada animācijas filmā un tematiskakā parka atrakcijās. Franšīzes pirmais izdevums ir 1983. gada videospēle *[[Mario Bros.]]*, kaut arī Mario pirmā parādīšanās bija 1981. gada arkādes spēlē *[[Donkey Kong (arkādes spēle)|Donkey Kong]]*, kam sekoja parādīšanās daudzās citās *[[Donkey Kong]]* franšīzes un *[[Game & Watch]]* sērijas spēlēs. *Mario* spēles veidoja dažādi izstrādātāji, tostarp *Nintendo*, *[[Hudson Soft]]* un *[[AlphaDream Corporation|AlphaDream]]*. *Mario* spēles sākot no trešās videospēļu konsoļu paaudzes izdotas dažādām *Nintendo* videospēļu konsolēm un portatīvajām spēļu sistēmām.

Galvenā *Mario* franšīzes ''Super Mario'' spēļu sērija, kas aizsākta 1985. gadā ar spēli *[[Super Mario Bros.]]*, kurā Mario atrodas izdomātajā Sēņu karaļvalsts pasaulē un izmantojot Mario lēkšanas spēju, var progresēt pa līmeņiem. Franšīze izvērsusies vairāk nekā 200 dažādu žanru un apakšsēriju spēlēs, tostarp *[[Mario Golf]]*, *[[Mario Kart]]*, *[[Mario Party]]*, *[[Mario Tennis]]*, *[[Mario vs. Donkey Kong]]* un *[[Paper Mario]]*; vairākiem spēļu tēliem no *Mario* franšīzes laika gaitā izveidojušās savas franšīzes, piemēram *Donkey Kong*, *[[Wario]]*, *[[Yoshi]]* un Luidži.

*Mario* spēļu sērija ir viena no veiksmīgākajām un atpazīstamākajām franšīzes daļām, ar daudzām spēlēm, sevišķi *Super Mario* apakšsērijā, tā tiek uzskatīta par vienu no dižākajām jebkad izveidotajām videospēlēm. Šī ir visu laiku vislabāk pārdotā videospēļu sērija ar vairāk nekā 826 miljoniem pārdotām spēļu kopijām, starp kurām 385 miljoni ir tikai *Super Mario* spēlēm vien.

## Ārējās saites

*
Kafijkoki

**Kafijkoki** (*Coffea*) ir rubiju dzimtas augu ģints, kurā ir klasificēti krūmi vai mazi koki, kuru dabiskais izplatības areāls ir tropiskajos Āfrikas dienvidos un tropiskajā Āzijā.

Kafijkoku augļiem ir saldena garša un tie, tāpat kā sēklas, satur lielu daudzuma kofeīna. Dažas sugas tiek kultivētas, lai iegūtu to sēklas — kafijas pupiņas.

Šie augi ir vieni no pasaulē visvērtīgākajiem un visvairāk tirgotajiem komerciālajiem kultūraugiem, un ir nozīmīga eksporta prece vairākām valstīm, tostarp valstīm Centrālamerikā un Dienvidamerikā, Karību jūrā un Āfrikā. Lai gan ģintī ir klasificētas vairāk nekā 120 sugas, kafijas tirdzniecība balstās uz divām — *[[Coffea arabica]]* un *[[Coffea canephora]]. Coffea arabica,* kura ir pazīstama kā "Arabica", sastāda 60–80% no visas pasaules kafijas ražas, un *Coffea canephora*  (pazīstama kā "Robusta") sastāda pārējos 20–40%. Abas kafijas sugas ir ļoti jutīgas pret klimata pārmaiņu izraisītām izmaiņām vietējās ekosistēmās. Tiek lēsts, ka klimata pārmaiņas varētu ievērojami samazināt kafijkoku ražotspēju (it sevišķi dažos no nozīmīgākajiem audzēšanas reģioniem), un līdz ar to kafijas kā preces pieejamību.

## Sugas
Ģintī ir klasificētas vairāk nekā 120 sugas, tostarp:

* *Coffea abbayesii* J.-F.Leroy
* *Coffea affinis* De Wild.
* *Coffea arabica* L.
* *Coffea benghalensis* B.Heyne ex Schult.
* *Coffea canephora* (*"Coffea robusta"*) Pierre ex A.Froehner
* *Coffea charrieriana* Stoff. & F.Anthony
* *Coffea kapakata* (A.Chev.) Bridson
* *Coffea liberica* Hiern
* *Coffea magnistipula* Stoff. & Robbr.
* *Coffea racemosa* Lour.
* *Coffea stenophylla* G.Don

## Galerija

Attēls:Coffee arabica cherry.jpg|Nogatavojusies *Coffee arabica* oga
Attēls:Coffea canephora 2 at Aanakkulam.jpg|Nogatavojusies *Coffea canephora* oga
Attēls:Coffee cherry cross section.JPG|Kafijas ogas šķērsgriezums
Attēls:Coffee Flowers.JPG|*Coffea arabica* ziedi uz zara
Attēls:Open coffee cherry.jpg|Pupiņa *Coffea arabica* ogā


## Atsauces

## Ārējās saites
Vēlēšanas (filma)

**"Vēlēšanas"** () ir 1999. gada ASV melnā kinokomēdija, kuras režisors ir Aleksandrs Peins. Filmā galvenās lomas atveido Metjū Broderiks un Rīza Viterspūna. Filma balstīta uz tāda paša nosaukuma Toma Perota 1998. gada romānu.

Filmas sižets stāsta par vidusskolas prezidenta vēlēšanām un tas satirizē politiku un vidusskolas dzīvi. Filma stāsta par populāru skolas skolotāju Džimu un skolnieci Treisiju, kura viņam nepatīk. Kad Treisija piedalās skolas prezidenta vēlēšanās, Džims cenšas sabojāt viņas kandidatūru, atrodot citu kandidātu.

Filmas "Vēlēšanas" pirmizrāde notika  un to izplatīja *[[Paramount Pictures]]*. Lai gan filma nebija finansiāli veiksmīga, tā guva lielu kritiķu atzinību. To nominēja Amerikas Kinoakadēmijas balvai kategorijā "Labākais adaptētais scenārijs", Viterspūnu nominēja Zelta globusa balvai un tā saņēma *[[Independent Spirit Awards]]* balvu kā "Labākā filma". Tīmekļa vietnē *[[Rotten Tomatoes]]* filmai ir 92% vērtējums.

## Atsauces

## Ārējās saites
Indonesia AirAsia

***PT Indonesia AirAsia***, pazīstama kā ***Indonesia AirAsia***, ir 1999. gadā dibināta Indonēzijas zemo cenu lidsabiedrība, Malaizijas lidsabiedrības *[[AirAsia]]* struktūrvienība. 

Lidsabiedrība dibināta 1999. gadā kā *Air Wagon International* un to dibināja Indonēzijas prezidents Abdurahmans Vahids. Ar pašreizējo nosaukumu lidsabiedrība darbojas kopš 2005. gada.

Bez vietējiem reisiem 2023. gadā *Indonesia AirAsia* veica lidojumus uz 6 valstīm (tās ir Austrālija, Kambodža, Malaizija, Singapūra Taizeme, Vjetnama).

## Ārējās saites
*
Sriwijaya Air

***Sriwijaya Air*** ir 2002. gadā dibināta Indonēzijas lidsabiedrība. 2023. gadā lidsabiedrība veica tikai vietējos avioreisus.

## Ārējās saites
*
Pušas pilskalns II

**Pušas pilskalns II** atrodas Latgalē, Rēzeknes novada Pušas pagasta Pušā uz ziemeļrietumiem no Pušas baznīcas. Reģiona nozīmes kultūras piemineklis.

Tas ir apkārtnes augstākais paugurs ar stāvām un augstām nogāzēm, plakums — ieapaļš, līdz 40 m plats. Pilskalna datējums — vēlais dzelzs laikmets. Šo pauguru par pilskalnu apzīmējuši gan Arvīds Gusars, gan Pēteris Stepiņš, tomēr tam nav izteiktu pilskalna pazīmju. 300 metrus uz ziemeļaustrumiem no pilskalna atrodas Pušas pilskalns I.
Attēls:Pusas pilskalni.jpg|Pušas pilskalnu 3D modelis
Attēls:Pusas pilskalns II.jpg|Pilskalna 3D modelis


## Ārējās saites

* Pušas pilskalni portālā https://www.latvijas-pilskalni.lv/
TVRI

**TVRI** () ir Indonēzijas sabiedriskā televīzija. Tās galvenā mītne atrodas Indonēzijas galvaspilsētā Džakartā. Līdz 1989. gadam TVRI bija apraides monopols. 2005. gadā tā no valsts pārvaldīta uzņēmuma kļuva par neatkarīgu sabiedrisku mediju. 2023. gadā TVRI raida trīs nacionālos un 32 reģionālos kanālus.

## Ārējās saites
*
Bothriolepis evaldi

***Bothriolepis evaldi*** ir devona bruņuzivju suga, kas dzīvoja galvenā devona lauka teritorijā frāna laikmetā, un kuru fosilijas atrastas ogres svītas nogulumos Amulas upes krastos lejpus Kalnamuižas ūdensdzirnavām, kā arī Kaibalas krastos ap 200 m no ietekas Daugavā. Sugu aprakstīja krievu paleontoloģe no Latvijas Ļubova Ļarska 1986. gadā.

## Apraksts
*Bothriolepis evaldi* ir nelieli botriolepji, kuru muguras bruņas garums vidēji ir ap 5 cm. Ķermeņa bruņas platuma un garuma attiecības indekss ir 95. Galvas vairoga platuma un garuma attiecības indekss ir 140-157. Galvas vairoga rostrālā mala ir ļoti izliekta. Acu orbitāle ir salīdzinoši neliela un plata. Tās platums ir nedaudz mazāk kā divas reizes lielāks par garumu. Priekšējais nepāra kauls (*Prm*) ir īss un plats. Pakauša kauls (*Nu*) ir izliekts, mēreni plats (platuma un garuma attiecības indekss ir 69). Ķermeņa bruņu kārba ir mēreni augsta ar platu un augstu muguras sienu. Ķermeņa muguras un sānu sienas *[[MxL]]* apvidū atrodas apmēram 126° lielā leņķī. Ķermeņa bruņas dorsolaterālie un ventrolaterālie valnīši labi izceļas. Vidējais muguras valnītis labi izceļas aiz tergālā stūra. Ķermeņa bruņas vēdera siena ir salīdzinoši šaura (platuma un garuma attiecības indekss ir 43-48). *[[AMD (morfoloģija)|AMD]]* ir plats (platuma un garuma attiecības indekss ir 84-108). Tas ir arkveidīgs — kreisā un labā puse savā starpā veido ap 128° lielu leņķi. Priekšējā mala ir plata un gandrīz taisna. Postlevatoru valnīši uz *AMD* viscerālās virsmas labi izceļas. Vidēja izmēra īpatņiem *AMD* apklāj *MxL* plātnes sānu malas ar aizmugurējās puses priekšējo daļu. *[[PMD]]* ir mēreni plats ar izteiktu aizmugurējo stūri. *MxL* dorsālā daļa ir apmēram 1,6-2,2 reizes platāka par laterālās daļas augstumu. Uz *MxL* plātnes parasti atrodas dorsoventrālā bedrīšu vaga. Krūšu spuras proksimālais segments ir mēreni garš, apmēram 3,6 reizes garāks par tā platumu un mazāk kā divas reizes garāks par distālo segmentu. Ornamentējumu veido sīkas bedrītes, kas vidēja izmēra īpatņiem kļūst nedaudz dziļākas un retākas.

## Atsauces
Trīs Zvaigžņu balva 2022

**[[Trīs Zvaigžņu balva]]s 2022** ceremonija notika  kultūras un izklaides centrā "Hanzas perons". Balvas tika pasniegtas 14 nominācijās. Tika ieviestas divas jaunas nominācijas — "Gada ģimene sportā" un "Gada jaunatnes treneris/-e". Nominācija "Gada sporta žurnālists", ko nosaka Artura Vaidera fonds, bija atgriezusies nomināciju sarakstā.

Par gada sportistu tika atzīts daiļslidotājs Deniss Vasiļjevs, bet gada sportistes balvu otrreiz pēc kārtas saņēma pludmales volejboliste Tīna Graudiņa. Balva par mūža ieguldījumu tika piešķirta vieglatlētikas  un pielāgotā sporta trenerei Maijai Ukstiņai.

Ceremoniju vadīja TV personības Ketija Šēnberga un Renārs Zeltiņš. Muzikālos priekšnesumus sniedza Aminata, Būū, Žoržs Siksna, Ozols, Rolands če un ansis.

## Laureāti

## Atsauces

## Ārējās saites
*
Marokāņi

thumb|Marokāņi pasaulē
**Marokāņi** (arābu: المغاربة) ir Marokas Karalistes pilsoņi. Marokas iedzīvotāji pārsvarā ir arābi (67 %) un berberi (31 %). Runā Marokas arābu valodas dialektā (spēj 92,2 % iedzīvotāju), kā arī berberu valodā (26% marokāņu tā ir dzimtā vai otrā valoda). 

Marokā dzīvo aptuveni 37 miljoni iedzīvotāju, bet pastāv arī liela marokāņu diaspora, kas dzīvo Francijā, Spānijā, Beļģijā, Itālijā, Nīderlandē, Vācijā, ASV, kā arī citās arābu valstīs. Kopējais skaits ir aptuveni 40 miljoni.

## Ārējās saites
Hasavjurta

**Hasavjurta** (kumiku: *Хасав-юрт,* čecenu: *Хаси-эвл, [[Avāru valoda|avāru]]: Хасавюрт*) ir pilsēta Krievijas Federācijas Dagestānas Republikā. 2021. gadā pilsētā dzīvoja vairāk nekā 155 tūkstoši iedzīvotāju.
Hasavjurta atrodas 86 km no Makačkalas.

Pilsētas etniskais sastāvs ir daudzveidīgs. 2010. gadā pilsētā dzīvoja 30,66% avāru, 28,46% čečenu, 28,11% kumiku, 4,07% dargu, 3,33% laku, 2,27% krievu un 1,60% lezgīnu. Lielākā daļa iedzīvotāju ir musulmaņi.

## Hasavjurtas vienošanās
1996. gada augusta beigās Hasavjurtā Aslans Mashadovs un Krievijas Drošības padomes sekretārs Aleksandrs Ļebedjs parakstīja vienošanos par karadarbības pārtraukšanu Čečenijā un pakāpenisku Krievijas karaspēka izvešanu no republikas. Pēc Hasavjurtas vienošanās Čečenijas teritorijā tika pārtraukta karadarbība, un Pirmais Čečenijas karš beidzās.

## Atsauces

## Ārējās saites

*Oficiālā tīmekļa vietne
Kālis

thumb|Kāļi
**Kālis** ir sakņu dārzenis — *Brassica napus* pasugas augs. Kālis ir ļoti tuvi radniecīgs ar rapsi, kas ir cita *Brassica napus* pasuga. Suga *Brassica napus* radās kā hibrīds starp kāpostiem (*Brassica oleracea*) un rāceņiem (*Brassica rapa*). To saknes tiek plaši lietotas uzturā un arī lapas ir ēdamas. Gan saknes, gan lapas izmanto arī kā mājlopu barību.

Kāļu saknes satur ogļhidrātus, olbaltumvielas, kāliju, sēru, fosforu, dzelzi, pektīnus, nedaudz karotīnu, nikotīnskābi (PP vitamīnu), tiamīnu (B1 vitamīnu) un riboflavīnu (B2 vitamīnu). Tie ir bagāti arī ar C vitamīnu.

## Atsauces
Pušas pilskalns I

**Pušas pilskalns I** atrodas Latgalē, Rēzeknes novada Pušas pagasta Pušā uz ziemeļiem no Pušas baznīcas. Valsts nozīmes kultūras piemineklis.

Tas ir apmēram 10 metrus augsts paugurs, ovālā plakuma izmērs — aptuveni 40 x 20 metri. Apmēram 2 metrus zemāk to apliec terase, austrumu nogāzē apmēram 5 metrus zem tās ir otra terase. Pilskalna datējums — vēlais dzelzs laikmets. Pirmās ziņas par pilskalnu ir no 1925. gada. 1983. gadā to plašāk aprakstīja Arnis Radiņš, bet 1995. gadā — Juris Urtāns. Par pilskalnu saglabājušās teikas. 300 metrus uz dienvidrietumiem no pilskalna atrodas Pušas pilskalns II.
Attēls:Pusas pilskalns I.jpg|Pilskalna 3D modelis
Attēls:Pusas pilskalni.jpg|Pušas pilskalnu 3D modelis


## Ārējās saites

* Pušas pilskalni portālā https://www.latvijas-pilskalni.lv/
Kizļara

**Kizļara** (krievu: *Кизляр*) ir pilsēta Dagestānas Republikā Krievijas Federācijā. 2021. gadā pilsētā dzīvoja gandrīz 50 tūkstoši iedzīvotāju.

Pilsētas etniskais sastāvs ir daudzveidīgs. 2010. gadā 40,5 % pilsētas iedzīvotāju bija krievi, 19,9 % avāri, 14,5 % dargi, 5,5 % kumiki, 4,8 % lezgīni, 3,6% laki, 2,0 % armēņi.

## Atsauces

## Ārējās saites
Buinakska

**Buinakska** (krievu: *Буйнакск*) jeb **Šura** (avāru: *Шура*, kumiku: *Темир-Хан-Шура*) ir pilsēta Krievijas Federācijas Dagestānas Republikā. 2021. gadā pilsētā dzīvoja vairāk nekā 68 tūkstoši iedzīvotāju.

Pilsēta atrodas 41 kilometru attālumā no Makačkalas.

Pilsētas etniskais sastāvs ir daudzveidīgs. 2010. gadā pilsētā dzīvoja 45,79 % avāru, 30,78 % kumiku, 6,81 % laku, 6,95 % krievu un 6,33 % dargu. Lielākā daļa iedzīvotāju ir musulmaņi.

## Atsauces

## Ārējās saites
 

*Oficiālā tīmekļa vietne